ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
6 มิ.ย. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นได้ 9.38 จุด ในทิศทางเดียวกันกับตลาดรอบบ้านที่ปรับบวก สำหรับกลุ่มที่โดดเด่นในภาคเช้าคือกลุ่มอสังหาฯ และกลุ่ม ICT ด้านปริมาณการซื้อขายอยู่ในระดับหนาแน่นที 2.2 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวขึ้น โดยคาดหวังการไปทดสอบแนวต้านที่ระดับ 1,460 ในระยะสัปดาห์ จากการปรับตัวขึ้นของกลุ่มพลังงานและการเก็งกำไรกลุ่มอสังหาฯ ที่คาดว่าจะมีการโอนเด่นในรอบไตรมาส 2 การเก็งกำไรสั้นเราแนะนำลดน้ำหนักกลุ่มส่งออก จากค่าเงินบาทที่แข็งค่าต่อเนื่องและเพิ่มน้ำหนักกลุ่มอสังหาฯ จากปัจจัยเฉพาะตัว
 
วิเคราะห์ทางเทคนิค
VPO
ราคาปิด 1.44 บาท
แนวรับ 1.43 บาท
แนวต้าน 1.58 บาท
แนว cut loss เมื่อราคาหุ้นใกล้หลุด 1.40 บาท
กราฟ VPO อยู่ในระหว่างฟอร์มตัวเป็น Head &amp; Shoulder แบบ กลับหัว ซึ่งจะทำให้แนวโน้มกราฟปร้บตัวขึ้นได้ค่อนข้างมาก  ขณะที่มีสัญญาณซื้อสนับสนุนใน VPO โดยระยะสั้นมีแนวต้านของ Head ที่ 1.58 บาท หลังจากนั้นจะปรับตัวขึ้นต่อไปยัง 1.70 บาทในอนาคต แนะนำซื้อเก็งกำไร
 
เด็กแนว
CHEWA  หุ้นอสังหาราคาดีดตัวถ้วนหน้า ผลจากภาวะดอกเบี้ยต่ำ และกระแสข่ายดอกเบี้ยเงินฝากอาจปรับลดมาที่ระดับ 0% ทำให้หุ้นกลุ่มนี้ถูกงัดขึ้นมาเก็งกำไรกันทั้งกลุ่ม  ขณะที่ชีวาทัย หุ้นน้องใหม่ยังไม่ขยับตัวซักเท่าไร ทั้งๆ ที่ผลงานถือว่าโตแรงกว่าใคร
โดย Q1 พุ่งขึ้น 850% มาที่ 57 ล้านบาท  และยังโดดเด่นใน Q2  เด็กแนวประเมินแบบ conservative กำไรทั้งปีระหว่าง 180-200 ล้านบาท จาก 6 โครงการคอนโดกว่า 6 พันล้านบาท ยังไม่นับรวมโรงงานให้เช่า จึงถือว่าเป็นบริษัทที่ซ่อนความโตไว้โดยที่นักลงทุนไม่ได้นึกถึง จากกำไรดังกล่าวที่เด็กแนวประเมินจะทำให้ค่า  Forward PE ลงมาต่ำมากเพียง 6.7 เท่า ซึ่งถือเป็นหุ้นถูกตัวหนึ่ง 
ขณะที่ราคาเหมาะสมไม่ควรน้อยกว่า 2 บาท ซะด้วยซ้ำ และอย่าลืมว่าพันธมิตรที่ร่วมธุรกิจกันจากสิงคโปร์มีศักยภาพสูงในการต่อยอดธุรกิจในอนาคต   ดังนั้น จังหวะที่อสังหากำลัง hot อย่าชืม Chewa ตัวนี้นะ
กราฟ CHEWA  ดีดตัวขึ้นตัดผ่านแนวกดทับของกรอบสามเหลี่ยม ทำให้เกิดสัญญาณซื้อในแท่งเทียน  ขณะที่ Stoch ไต่ระดับขึ้น ยกฐานแบบ Bullish divergence  ดังนั้นราคาหุ้นมีโอกาสพลิกกลับดีดตัวได้แรงขึ้น  แนะนำซื้อ